32006R1055
L 192/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1055/2006 AL COMISIEI
din 12 iulie 2006
de modificare a anexelor I și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de produse medicinale de uz veterinar în alimentele de origine animală în ceea ce privește flubendazolul și lasalocidul
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de produse medicinale de uz veterinar în alimentele de origine animală (1), în special articolul 2 și articolul 4 alineatul (3),
având în vedere avizele Agenției Europene pentru Medicamente formulate de Comitetul pentru produse medicinale de uz veterinar,
întrucât:
(1)
Este necesar ca toate substanțele farmacologic active utilizate în cadrul Comunității în produse medicinale de uz veterinar destinate animalelor de la care se obțin produse alimentare să fie evaluate în conformitate cu Regulamentul (CEE) nr. 2377/90.
(2)
Substanța flubendazol figurează în anexa I la Regulamentul (CEE) nr. 2377/90 pentru pui, curcani, vânatul de crescătorie cu pene și porcine în ceea ce privește mușchiul, pielea și grăsimea, ficatul și rinichii, precum și pentru găinile ouătoare ale căror ouă sunt destinate consumului uman. Este necesar să se extindă domeniul de aplicare al flubendazolului în această anexă, astfel încât să includă toate speciile de păsări de curte în ceea ce privește mușchiul, pielea și grăsimea, ficatul, rinichii și ouăle.
(3)
Substanța lasalocid figurează în anexa I la Regulamentul (CEE) nr. 2377/90 pentru păsările de curte în ceea ce privește mușchiul, pielea și grăsimea, ficatul și rinichii, cu excepția animalelor ale căror ouă sunt destinate consumului uman. Este necesar ca lasalocidul să fie inclus în anexa III la regulamentul respectiv pentru păsările de curte ale căror ouă sunt destinate consumului uman, până la validarea metodelor analitice. Prin urmare, este necesar ca dispoziția actuală, care exclude animalele ale căror ouă sunt destinate consumului uman, să fie eliminată de la intrarea lasalocid din anexa I la Regulamentul (CEE) nr. 2377/90.
(4)
Prin urmare, Regulamentul (CEE) nr. 2377/90 ar trebui modificat în consecință.
(5)
Este necesar să se prevadă un termen suficient înaintea intrării în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la orice adaptare necesară a autorizațiilor de introducere pe piață a produselor medicinale de uz veterinar respective acordate în temeiul Directivei 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare (2).
(6)
Măsurile prevăzute de prezentul regulament sunt conforme cu avizul Comitetului permanent pentru produse medicinale de uz veterinar,
ADOPTĂ PREZENTUL REGULAMENT:
Articolul 1
Anexele I și III la Regulamentul (CEE) nr. 2377/90 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 11 septembrie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 iulie 2006.